Diari Oficial de la Generalitat Valenciana


Sumari del DOGV 8806, del 07-05-2020 (2020/3241)

Informació pública de la proposta de programa d'actuació integrada de la unitat d'execució UE 4-1 del Pla parcial modificatiu del sector 4 del Pla general de Llutxent, sota la modalitat de gestió pels propietaris i/o propietàries del terreny.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8806

Data del DOGV
:   07-05-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3241


Data del document
:   30-04-2020

Organisme emissor
:   Ajuntament de Llutxent

Tipus de document
:   Anunci

Descriptors 

:   * Llutxent
    * pla d'urbanisme
    * administració local

Informació pública de la proposta de programa d'actuació integrada de la unitat d'execució UE 4-1 del Pla parcial modificatiu del sector 4 del Pla general de Llutxent, sota la modalitat de gestió pels propietaris i/o propietàries del terreny. [2020/3241]  
 L'Ajuntament en ple, en la sessió ordinària celebrada el dia 30 d'abril de 2020, va adoptar el següent acord, amb la part dispositiva següent:  
  
Primer  
Sotmetre a informació pública, durant un període de quaranta-cinc dies la proposta de programa d'actuació integrada de la unitat d'execució UE 4-1 del Pla parcial modificatiu del sector 4 de PG de Llutxent, presentada per Maria Moreno Molla, en la condició de representant d'Agropecuaria Llutxent 2839 JF, comprensiva d'una alternativa tècnica amb el plànol d'ordenació detallada de l'àmbit d'actuació i el projecte d'obres programades; i d'una proposició juridicoeconòmica, amb la proposta de conveni urbanístic, la proposició economicofinancera i les càrregues d'urbanització.  
La informació pública es farà efectiva mitjançant un anunci en premsa escrita de gran difusió a la Comunitat Valenciana i en el Diari Oficial de la Generalitat Valenciana (DOGV), advertint de la possibilitat de formular-hi al·legacions i observacions, i es podrà aportar tota mena de documentació o mitjans de prova que s'estimen adequats en el seu suport, durant el termini de quaranta-cinc dies hàbils, a comptar de l'endemà de la publicació de l'anunci en el DOGV, tot això de conformitat amb el que disposen els articles 118, 57 i 53.2 de la Llei 5/2014, de 25 de juliol, d'ordenació del territori, urbanisme i paisatge.  
Durant tot el procediment, la documentació que s'exposa podrà ser objecte de pública consulta, en horari de 09.00 a 14.00 hores, a l'ajuntament de Llutxent, ubicat al carrer de Sant Doménech, 18.  
S'hi adverteix que no s'hi poden presentar alternatives tècniques en competència per tractar-se d'una programació en règim de gestió pels propietaris i/o per les propietàries, en què la designació de l'urbanitzador o urbanitzadora s'acordarà per l'Ajuntament quan aprove el programa d'actuació integrada en règim d'excepció licitatòria, de conformitat amb l'article 114.3 de la LOTUP.  
  
Segon  
Notificar la present resolució als i/o a les titulars cadastrals i registrals dels terrenys inclosos en la UE 4-1 del Pla parcial modificatiu del sector 4 del PG de Llutxent.  
  
Tercer  
Dins del tràmit de consultes, se sol·licitarà un informe a les empreses subministradores d'aigua, energia elèctrica, gas, telefonia i telecomunicacions que puguen ser-ne afectades, i es remetrà una còpia del projecte d'urbanització en format digital, i es concedirà un termini de quaranta-cinc dies, a comptar de la recepció, perquè puguen examinar la documentació i formular les observacions que estimen convenients.  
  
Quart  
Contra aquesta resolució, com a acte de tràmit que no posa fi a la via administrativa, no es pot interposar cap recurs, sense perjudici que puga exercir-se el que s'estime pertinent.  
La qual cosa es publica per al general coneixement.  
  
Llutxent, 30 d'abril de 2020.- L'alcaldessa: M. Rosario Boscá Aranda.